1502 tavaszán szokatlanul zord idő köszöntött Észak-Angliára, és súlyos járvány söpört végig az országon. Mind Katalin, mind Artúr megkapta a rejtélyes kórt. Valószínűleg tüdővész lehetett, de a közelben a pestis is felütötte a fejét. A krónikások egy bizonyos „veríték-kórról” számolnak be. Április 2-án Katalin súlyos betegen feküdt, férje, Artúr pedig meghalt. Az alig 16 éves hercegné rövid házasság után özvegyen maradt.